കുട്ടികളിലെ കോവിഡ് ബാധ: ലക്ഷണങ്ങളില്ലെങ്കില് ആശങ്ക വേണ്ടെന്ന് വിദഗ്ധര് ന്യൂഡല്ഹി: വൈറസ് ബാധ ഗുരുതരമാകാതിരിക്കുകയും ലക്ഷണങ്ങളില്ലാതിരിക്കുകയും ചെയ്താല് കുട്ടികളിലെ കോവിഡ് ആശങ്കപ്പെടേണ്ടതില്ലെന്ന് വിദഗ്ധര്. മിസോറം, കേരളം തുടങ്ങിയ സംസ്ഥാനങ്ങളില് 10 വയസ്സില് താഴെയുള്ള കുട്ടികളില് കൂടുതലായി കോവിഡ് വ്യാപനം തിരിച്ചറിഞ്ഞ സാഹചര്യത്തിലാണ് വിശദീകരണം.കഴിഞ്ഞ മാര്ച്ചിനു ശേഷം കോവിഡ് ബാധിക്കുന്ന കുട്ടികളുടെ എണ്ണം വര്ധിച്ചുവരുന്നതായാണ് കണക്ക്. മേഘാലയ, മണിപ്പൂര് സംസ്ഥാനങ്ങളിലും കുട്ടികള് രോഗബാധിതരാകുന്ന സംഭവങ്ങള് കൂടുതലായി തിരിച്ചറിഞ്ഞിട്ടുണ്ട്. ചൊവ്വാഴ്ചത്തെ കണക്കുകള് പ്രകാരം മിസോറമില് 1502 പേരില് കോവിഡ് സ്ഥിരീകരിച്ചപ്പോള് 300 പേരും കുട്ടികളാണ്.എന്നാല്, മുതിര്ന്നവരെ അപേക്ഷിച്ച് കുട്ടികളില് ലക്ഷണങ്ങള് കുറവാണെന്നും വൈറസ് ബാധ ഗുരുതരമാകുന്ന സംഭവങ്ങള് അത്യപൂര്വമാണെന്നും പ്രതിരോധ കുത്തിവെപ്പിനായുള്ള ദേശീയ ടെക്നിക്കല് അഡ്വൈസറി ഗ്രൂപ് മേധാവി ഡോ. എന്.കെ അറോറ പറഞ്ഞു.